S-577/2016

Mál þetta, sem dómtekið var í dag, er höfðað með ákæru, útgefinni 30. ágúst 2016, á hendur S-kk-þgf A-kk-þgf H-kk-þgf, kt. 000000-0000,óstaðsettum í hús, dvalarstaður: Fiskislóð 13, Reykjavík, fyrir eftirtalin umferðarlagabrot, með því að hafa

1. Þriðjudaginn 29. september 2015, ekið bifreiðinni ekið bifreiðinni TI-661 sviptur ökurétti og undir áhrifum áfengis (vínandamagn í blóði mældist 1,22‰) um Hverfisgötu í Reykjavík sem leið lá að Lindargötu 48 í Reykjavík þar sem ákærði stöðvaði aksturinn á bifreiðastæði við húsnæðið.

2. Miðvikudaginn 30. september 2015, ekið bifreiðinni TI-661 sviptur ökurétti og undir áhrifum áfengis (vínandamagn í blóði mældist 0,76‰) suður Rauðarárstíg í Reykjavík, uns aksturinn stöðvaðist skömmu síðar á bifreiðastæði við Kjarvalsstaði við Flókagötu.

3. Þriðjudaginn 10. maí 2016, ekið bifreiðinni NH-862 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 1,3 ng/ml af tetrahýdrókannabínól), lyfja (í blóði mældist 395 ng/ml af Brómazepam og 4,9 ug/ml af Gabapentín) og undir áhrifum áfengis (vínandamagn í blóði mældist 1,26‰) vestur Vesturlandsveg í Reykjavík, uns lögregla stöðvaði aksturinn.

Teljast brot þessi varða við 1. mgr. 48. gr., að auki varða brot í lið 1. við 1., sbr. 3. mgr., 45. gr., brot í lið 2. við 1., sbr. 2. mgr., 45. gr. og brot í lið 3. við 1., sbr. 2. mgr. 44. gr., 1., sbr. 3. mgr., 45. gr. og 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í september 1954 og á hann að baki langan sakaferil, allt aftur til ársins 1974. Samkvæmt sakavottorði eru brot hans gegn 45. gr. og 1. mgr. 48. gr. umferðarlaga margítrekuð. Við ákvörðun refsingar ber að líta til 77. gr. laga nr. 19/1940. Til málsbóta horfir að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 10 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 102.300 krónur að meðtöldum virðisaukaskatti. Ákærði greiði 339.469 krónur í annan sakarkostnað.

Af hálfu ákæruvaldsins sótti málið K-kvk-nf Ó-kvk-nf E-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, S-kk-nf A-kk-nf H-kk-nf, sæti fangelsi í 10 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 102.300 krónur og 339.469 krónur í annan sakarkostnað.

R-kvk-nf H-kvk-nf